**Խոսե Նասասի** (իսպ.՝ José Nasazzi Yarza, մայիսի 24, 1901(1901-05-24), Մոնտեվիդեո, Ուրուգվայ - հունիսի 17, 1968(1968-06-17), Մոնտեվիդեո, Ուրուգվայ), ուրուգվայցի ֆուտբոլիստ, պաշտպան։ 1930 թվականի աշխարհի չեմպիոն, կրկնակի օլիմպիական չեմպիոն։ Բոլոր հանդիպումներն անցկացրել է ազգային հավաքականի կազմում՝ որպես թիմի ավագ։ Ուրուգվայի հավաքականի պատմության ամենատիտղոսակիր և աչքի ընկնող ֆուտբոլիստներից մեկը։

Կենսագրություն
--------------

Խոսե Նասասին ծնվել է ծագումով Լոմբարդիայից Ջուզեպպե Նազացցիի և բասկ էմիգրանտների դստեր՝ Ժակինտայի (օրիորդական ազգանունը՝ Յարսա) ընտանիքում։ Ավարտելով տարրական դպրոցը՝ Խոսեն աշխատանքի է անցել մարմարի արհեստանոցում։ Ունենալով մեծ ֆիզիկական ուժ՝ 17 տարեկանում Նասասին սկսել է ֆուտբոլ խաղալ «Լիտոյում»։ 1920 թվականին տեղափոխվել է «Ռոլանդ Մուր», իսկ 1922 թվականին միացել է հայրենի «Բելյա Վիստա» թաղամասի թիմին, որտեղ անցել է նրա ֆուտբոլային կարիերայի զգալի մասը։

Իր կարիերայի ընթացքում պրոֆեսիոնալ մակարդակում «Բելյա Վիստա» (1922-1932) ակումբում անցկացրել է 250 հանդիպում (8 գոլ), «Նասիոնալ» (1932-1937) ակումբում՝ 90 հանդիպում (10 գոլ)։

Ուրուգվայի հավաքականի կազմում 1923 թվականի նոյեմբերի 4-ից մինչև 1936 թվականի սեպտեմբերի 20-նն անցկացրել է 41 հանդիպում։

Խոսե Նասասին, որպես կանոն, հանդես է եկել որպես աջ պաշտպան, սակայն կարող էր խաղալ նաև պաշտպանության կենտրոնում։ Նասասին Ուրուգվայի հավաքականի առաջատարն ու ավագն էր նաև իր ակումբներում, ուներ մեծ ֆիզիկական ուժ և ճանաչված վարպետ գնդակի համար օդային պայքարում։

Մահացել է կերակրափողի քաղցկեղից։

Հիշատակ
-------

«Բելյա Վիստա» ակումբի մարզադաշտը կոչվում է Խոսե Նասասիի անունով։

Նրա պատվին է կոչվում նաև աշխարհի ուժեղագույն թիմի որոշման ոչ պաշտոնական համակարգերից մեկը՝ «Նասասիի էստաֆետային գավազան»։ 1930 թվականի աշխարհի առաջնությունում Ուրուգվայի հավաքականի հաղթանակից հետո չեմպիոնին (Բրազիլիա) հաղթած առաջին թիմի ավագը վերցրել է այս «էստաֆետային գավազանը», և նրա թիմը ոչ պաշտոնապես հռչակվել է ուժեղագույնն աշխարհում։ Ի տարբերություն նմանատիպ այլ վարկանիշների (օրինակ՝ աշխարհի ոչ պաշտոնական առաջնություն), հաշվի է առնվում բացառապես խաղի հիմնական ժամանակում գրանցված արդյունքը։

Տիտղոսներ
---------

* Ուրուգվայի չեմպիոն (2) - 1933, 1934
* Հարավային Ամերիկայի չեմպիոն (4) - 1923, 1924, 1926, 1935
* Օլիմպիական չեմպիոն (2) - 1924, 1928
* Աշխարհի չեմպիոն - 1930

Նշումներ
--------

1. ↑  Այս Օլիմպիական ֆուտբոլային մրցաշարերը նույնպես ունեցել են «աշխարհի սիրողական առաջնության» կարգավիճակ։

Ծանոթագրություններ
------------------

1. 1 2  FBref.com(բազմ․)
2. ↑  "José Nasazzi" (in իսպաներեն). ФК «Насьональ». 2020. Արխիվացված է the original 2020 թ․ հունիսի 12-ին. Retrieved 2020 թ․ մայիսի 27. `{{cite web}}`: Unknown parameter `|deadlink=` ignored (`|url-status=` suggested) (help)
3. 1 2  *И.В. Гольдес* «100 легенд мирового футбола. Выпуск 3». — «Новое дело», 2003. — ISBN 5-98107-003-X
4. 1 2 3  Federico Ferri, Federico Buffa, *Storie Mondiali: Il grande Uruguay (1930)*, Sky Sport, 2014.
5. ↑  Timothy Honeybone, Carl Sagan (2019 թ․ հունիսի 6). "Nasazzi's Baton" (in անգլերեն). Rec.Sport.Soccer Statistics Foundation. Արխիվացված է the original 2019 թ․ սեպտեմբերի 10-ին. Retrieved 2020 թ․ մայիսի 27. `{{cite web}}`: Unknown parameter `|deadlink=` ignored (`|url-status=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · FootballDatabase.eu · L’Équipe · National Football Teams.com · Olympic Channel · playmarkerstats.com (խաղացող) · Transfermarkt (խաղացող) · Transfermarkt (մարզիչ) · ՄՕԿ · ՖԻՖԱ |

 |